মঙ্গলবার পূর্ব বর্ধমান সফরে মুখ্যমন্ত্রী

কলকাতা: মঙ্গলবার পূর্ব বর্ধমান (Purba Bardwan) জেলায় সরকারি সফরে আসছেন মুখ্যমন্ত্রী মমতা বন্দ্যোপাধ্যায় (Mamata Banerjee)। বর্ধমান মিউনিসিপ্যাল হাইস্কুলের (Bardwan Municipal High School) মাঠে একটি জনসভা করবেন তিনি। এই সভার জন্য শেষ মুহূর্তের প্রস্তুতি চলছে এবং নিরাপত্তা ব্যবস্থা জোরদার করা হয়েছে।

জানা গিয়েছে, এই সফরে মুখ্যমন্ত্রী একাধিক সরকারি প্রকল্পের উদ্বোধন ও শিলান্যাস করবেন। পাশাপাশি, বিভিন্ন সরকারি পরিষেবা ও সহায়তাও বিতরণ করা হবে। মুখ্যমন্ত্রীর এই সফরের মূল উদ্দেশ্য হল, জেলার উন্নয়নের বার্তা পৌঁছে দেওয়া এবং সাধারণ মানুষের সঙ্গে সংযোগ স্থাপন করা।

আরও পড়ুন: শিক্ষক নিয়োগ দুর্নীতি মামলায় পুরুলিয়ায় অভিযান ইডির

রাজনৈতিক পর্যবেক্ষক মহল মনে করছে, আসন্ন পঞ্চায়েত নির্বাচনের আগে মুখ্যমন্ত্রীর এই সভা অত্যন্ত গুরুত্বপূর্ণ। মুখ্যমন্ত্রী তাঁর বক্তব্যে রাজ্যের বিভিন্ন উন্নয়নমূলক কাজ এবং ভবিষ্যৎ পরিকল্পনা নিয়ে বার্তা দিতে পারেন। জেলার মানুষের কাছে তিনি কী বার্তা দেন, তা জানতে রাজনৈতিক ও সাধারণ মহলে ব্যাপক আগ্রহ দেখা যাচ্ছে।